**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 23941**

**Λιβαδειά 4 /12/2020**

**ΑΠΟΣΠΑΣΜΑ**

Από το πρακτικό της αριθμ.2020-21ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **188**

**ΘΕΜΑ: Έγκριση σύναψης συμφωνίας και Σχεδίου Συμφωνίας Συνεργασίας μεταξύ του Διεθνούς Οργανισμού Μετανάστευσης (ΔΟΜ) και του Δήμου Λεβαδέων για την εκτέλεση έργων διαμόρφωσης των αύλειων χώρων επιλεγμένων σχολείων (3ου , 4ου, 5ου, 7ου Δημοτικών Σχολείων και 1ου Γυμνασίου Λιβαδειάς) σε γήπεδα πολλαπλών χρήσεων**

Στη Λιβαδειά σήμερα την 30η Νοεμβρίου 2020, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».** και ύστερα από την από  **23424/26-11-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 22 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλος Ευάγγελος |
|  | Μητάς Αλέξανδρος | 2 | Φορτώσης  Αθανάσιος |
|  | Τσεσμετζής Εμμανουήλ | 3 | Παπαϊωάννου Λουκάς |
|  | Δήμου Ιωάννης | 4 | Γερονικολού Λαμπρινή |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Αλεξίου Λουκάς |
|  | Νταντούμη Ιωάννα | 7 | Πλιακοστάμος Κων/νος |
|  | Καράβα Χρυσοβαλάντου Βασιλική (Βάλια) | 8 | Χέβα Αθανασία(Νάνσυ) |
|  | Μερτζάνης Κων/νος | 9 | Σπυρόπουλος Δημοσθένης |
|  | Γιαννακόπουλος Βρασίδας | 10 | Τουμαράς Βασίλειος |
|  | Σαγιάννης Μιχαήλ | 11 | Κατής Χαράλαμπος |
|  | Πούλου Γιώτα |  |  |
|  | Γαλανός Κων/νος |  | Οι οποί δεν παρέστησαν αν |
|  | Τόλιας Δημήτριος |  | και κλήθηκαν νόμιμα |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Παρόντες στη συνεδρίαση ήταν και οι προσκληθέντες Πρόεδροι των Κοινοτήτων 1) Αγίας Τριάδας κ. Νικολάου Περικλής, 2) Αγίου Γεωργίου κ. Μίχος Αθανάσιος 3)Θουρίου κ. Γκικόπουλος Νικόλαος 4) Βασιλικών κα. Ζαχαράκου Αικατερίνη

Εισηγούμενος το 2Ο θέμα της ημερήσιας διάταξης, ,(4ο της υπ αριθμ **23424/26-11-2020** πρόσκλησης), ο Πρόεδρος έθεσε υπόψη των μελών του Δημοτικού Συμβουλίουτo υπ αριθμ 22995/19-11-2020 έγγραφο της Δ/νσης Διοικητικών Υπηρεσιών του Δήμου στο οποίο αναφέρονται:

*Ιστορικό*

*Ο Δήμος Λεβαδέων απέστειλε στον Διεθνή Οργανισμό Μετανάστευσης επιστολή υπογεγραμμένη από τον Δήμαρχο Λεβαδέων , με το κάτωθι περιεχόμενο :*

*« Στη δυσκολία των καιρών της μεταναστευτικής και προσφυγικής κρίσης , βλέπουμε την παρουσία πολλών μεταναστευτικών ροών στην χώρα μας . Η ευαισθησία που έχει δείξει ο Δήμος Λεβαδέων απέναντι σε εκείνους τους ανθρώπους και η βοήθεια που προσφέρει για να καλυτερέψει την καθημερινότητά τους είναι εξαιρετικά σημαντική. Εχει προχωρήσει στη δημιουργία έργων που θα βοηθήσουν σημαντικά στην ένταξή τους στην τοπική κοινότητα. Τα προγράμματα ESTIA και HELIOS θα συνεισφέρουν σημαντικά στην καλυτέρευση των συνθηκών διαβίωσής τους .*

*Ο Δήμος Λεβαδέων μέσω της Κοινωφελούς Επιχείρησης (ΚΕΔΗΛ ), υλοποιεί από τον Νοέμβριο του 2016 το πρόγραμμα φιλοξενίας αιτούντων άσυλο σε ενοικιαζόμενα διαμερίσματα σε συνεργασία με την Υπατη Αρμοστεία του ΟΗΕ για τους Πρόσφυγες στην Ελλάδα ( UNHRC) και την χρηματοδότηση της Ευρωπαϊκής Επιτροπής .*

*Οι ωφελούμενοι από το πρόγραμμα ESTIA ανέρχονται σε 430 πρόσφυγες με τις οικογένειές τους . Τα παιδιά των προσφύγων και μεταναστών εντάσσονται στην εκπαιδευτική διαδικασία με την παρουσία τους στα σχολεία της πόλης μας . Ένα μεγάλο τμήμα των παιδιών (49) φοιτούν σε 5 σχολεία της πόλης ( 4 δημοτικά και 1 γυμνάσιο) .*

*Στο πλαίσιο αυτό ο Δήμος έχει θέσει ως στόχο την ενίσχυση και την προώθηση της παιδαγωγικής συνύπαρξης και συμβίωσης, η οποία ενδιαφέρεται για την καλή και ποιοτική εκπαίδευση για όλα τα παιδιά ( ανεξαρτήτως χρώματος, φύλου ,φυλής , καταγωγής, πολιτισμού , θρησκείας , αναπηρίας κ.α )*

*Στην επίτευξη του παραπάνω στόχου θα συμβάλλει η τοποθέτηση αντικραδασμικού και ελαστικού δαπέδου σε ένα μέρος των αύλειων χώρων του σχολείου , συνολικού εμβαδού 1.550 τ.μ*

*Αναλυτικά :*

|  |  |  |  |
| --- | --- | --- | --- |
| *Σχολικές Μονάδες* | *Τετραγωνικά παρέμβασης αύλειων χώρων* | *Συνολικός αριθμός μαθητών* | *Αριθμός προσφύγων* |
| *3ο Δημοτικό* | *373 τ.μ* | *83* | *14* |
| *7ο δημοτικό* | *454 τ.μ* | *225* | *13* |
| *5ο Δημοτικό* | *172 τ.μ* | *170* | *11* |
| *4ο δημοτικό* | *351 τ.μ* | *235* | *11* |
| *1ο Γυμνάσιο* | *200 τ.μ* | *211* | *18* |

*Παραμένουμε στη διάθεσή σας για περισσότερες πληροφορίες »*

*Ο Διεθνής Οργανισμός Μετανάστευσης ανταποκρινόμενος θετικά στο αίτημα που περιλαμβάνεται στην ανωτέρω επιστολή , απέστειλε το τελικό Σχέδιο της Συμφωνίας Συνεργασίας στο οποίο επισυνάπτεται και αποτελεί αναπόσπαστο μέρος το Παράρτημα Α ( τεχνική περιγραφή εργασιών ) όπως προέκυψε μετά από συνεργασία με τις αρμόδιες Υπηρεσίες του Δήμου ( Τεχνικές Υπηρεσίες, Διοικητικές Υπηρεσίες ) εγκρίθηκε από το Νομικό Τμήμα του ΔΟΜ στη Γενεύη*

*Κατ΄ακολουθία των ανωτέρω εισηγούμαστε :*

*Α) Την έγκριση της σύναψης και του Σχεδίου της Συμφωνίας Συνεργασίας μεταξύ του μεταξύ του Διεθνούς Οργανισμού Μετανάστευσης (ΔΟΜ) και του Δήμου Λεβαδέων για την εκτέλεση έργων διαμόρφωσης τμήματος των αύλειων χώρων επιλεγμένων σχολείων ( 3ου, 4ου 5ου, 7ου Δημοτικών Σχολείων και 1ου Γυμνασίου Λιβαδειάς ) σε γήπεδα πολλαπλών χρήσεων όπως παρατίθεται αυτούσιο στην εισήγηση που σας έχει διανεμηθεί ,*

*Β) την εξουσιοδότηση του Δημάρχου Λεβαδέων για την υπογραφή της εν λόγω Συμφωνίας Συνεργασίας .*

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* τo υπ αριθμ 22995/19-11- 2020 έγγραφο της Δ/νσης Διοικητικών Υπηρεσιών
* τις διατάξεις των άρθρων 73,74,75 του Ν3669/2008
* Το παράρτημα Α΄(Τεχνική Εκθεση - Τεχνικές Προδιαγραφές )
* Το Σχέδιο Συμφωνίας Συνεργασίας
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει**  τη σύναψη συμφωνίας και το Σχέδιο Συμφωνίας Συνεργασίας μεταξύ του  **Διεθνούς Οργανισμού Μετανάστευσης (ΔΟΜ)** και του Δήμου Λεβαδέων, με αντικείμενο την εκτέλεση έργων διαμόρφωσης τμήματος των αύλειων χώρων επιλεγμένων σχολείων (3ου, 4ου , 5ου, 7ου Δημοτικών Σχολείων και 1ου Γυμνασίου Λιβαδειάς  **) σύμφωνα με το προσαρτώμενο ΠΑΡΑΡΤΗΜΑ Α΄** , με τους κατωτέρω όρους :

**ΣΥΜΦΩΝΙΑ ΣΥΝΕΡΓΑΣΙΑΣ**

**ΜΕΤΑΞΥ**

**Του Διεθνούς Οργανισμού Μετανάστευσης (ΔΟΜ)**

**ΚΑΙ**

**Του Δήμου Λεβαδέων**

Ο Δήμος Λεβαδέων, νόμιμα εκπροσωπούμενος (εφεξής θα αναφέρεται ως «Δήμος Λεβαδέων») και ο Διεθνής Οργανισμός Μετανάστευσης («ΔΟΜ»), (εφεξής θα αναφέρονται ατομικά ως το «Μέρος» και συλλογικά ως τα «Μέρη»),

ΛΑΜΒΑΝΟΝΤΑΣ ΥΠ’ ΟΨΙΝ ότι: Ο Δήμος Λεβαδέων, που αποτελεί Νομικό Πρόσωπο Δημοσίου Δικαίου, Οργανισμό Τοπικής Αυτοδιοίκησης ( Ο.Τ.Α. ) α΄Βαθμού και έχει τη διοικητική ευθύνη της εδαφικής περιφέρειας Λιβαδειάς, με την υπ’ αριθμ. ......./2020 απόφαση του Δημοτικού Συμβουλίου ενέκρινε τη σύναψη της παρούσας συμφωνίας συνεργασίας για την εκτέλεση έργων διαμόρφωσης τμήματος των αύλειων χώρων επιλεγμένων σχολείων, σε γήπεδα πολλαπλών χρήσεων.

ΛΑΜΒΑΝΟΝΤΑΣ ΥΠ’ ΟΨΙΝ ότι ο ΔΟΜ έχοντας δεσμευθεί στην αρχή ότι η οργανωμένη και με ανθρώπινους όρους μετανάστευση ωφελεί τόσο τους μετανάστες όσο και την κοινωνία, ενεργεί ώστε: να βοηθήσει στην αντιμετώπιση των επιχειρησιακών προκλήσεων της μετανάστευσης, να κατανοήσει καλύτερα τα θέματα μετανάστευσης, να ενθαρρύνει την κοινωνική και οικονομική ανάπτυξη μέσω της μετανάστευσης και να εργαστεί για την αποτελεσματική τήρηση των ανθρωπίνων δικαιωμάτων και της ευημερίας των μεταναστών.

ΛΑΜΒΑΝΟΝΤΑΣ ΥΠ’ ΟΨΙΝ ότι η σύμβαση που υπογράφηκε μεταξύ του ΔΟΜ και της Αναπτυξιακής Τράπεζας του Συμβουλίου της Ευρώπης (CEB) για την υλοποίηση του έργου «Ανταπόκριση στις έκτακτες ανάγκες και ενίσχυση της ενδυνάμωσης των προσφύγων και των μεταναστών (REFRAME)”, υπό τη Συμφωνία Επιχορήγησης με αριθμ. MRF-20-G-GRC (2017),

ΈΧΟΝΤΑΣ ΕΠΙΓΝΩΣΗ της ανάγκης για στενότερη συνεργασία μεταξύ του Δήμου Λεβαδέων και του ΔΟΜ σε θέματα κοινού ενδιαφέροντος και επιθυμώντας την περαιτέρω βελτίωση και ενίσχυση αυτής της συνεργασίας.

ΣΥΜΦΩΝΗΣΑΝ ΤΑ ΑΚΟΛΟΥΘΑ:

1. **Γενικές Αρχές Συνεργασίας**
   1. Στο πλαίσιο των αντίστοιχων αρμοδιοτήτων τους και με βάση τους διαθέσιμους πόρους, ο Δήμος Λεβαδέων και ο ΔΟΜ θα ενεργούν σε στενή συνεργασία και θα διεξάγουν διαβουλεύσεις για όλα τα θέματα κοινού ενδιαφέροντος. Για το σκοπό αυτό, τα Μέρη θα εξετάζουν το ενδεδειγμένο πλαίσιο για τέτοιου είδους διαβουλεύσεις, όποτε αυτό κρίνεται αναγκαίο.
   2. Τα Μέρη συμφωνούν ότι οι δραστηριότητες που σχετίζονται με τους καθορισμένους τομείς αμοιβαίου ενδιαφέροντος, θα πρέπει να συντονιστούν στο μέτρο του δυνατού, σε μια προσπάθεια να επιτευχθεί η μέγιστη συνεργασία μεταξύ αυτών, η εξάλειψη των περιττών αλληλοεπικαλύψεων μεταξύ τους, καθώς και όταν απαιτείται από το κοινό συμφέρον, κάθε Μέρος να μπορεί να αιτείται τη συνεργασία του άλλου.
   3. Κάθε συμβαλλόμενο μέρος θα προσπαθεί, στο μέτρο του δυνατού, με την επιφύλαξη των διαθέσιμων πόρων και σε συμφωνία με τις ιδρυτικές του πράξεις και τις αποφάσεις των αρμόδιων οργάνων του, να ανταποκρίνεται θετικά στα αιτήματα συνεργασίας βάσει διαδικασιών που θα συμφωνηθούν από κοινού.
2. **Ανταλλαγή Πληροφοριών και Εγγράφων**
   1. Ο Δήμος Λεβαδέων και ο ΔΟΜ συμφωνούν να ανταλλάσσουν πληροφορίες και έγγραφα στη δημόσια σφαίρα, στο μέτρο του δυνατού, για θέματα κοινού ενδιαφέροντος.
   2. Όπου ενδείκνυται και με την επιφύλαξη των αναγκαίων προϋποθέσεων, τα Μέρη μπορούν επίσης να ανταλλάσσουν πληροφορίες και έγγραφα σχετικά με συγκεκριμένα έργα ή προγράμματα, με σκοπό την επίτευξη καλύτερης συμπληρωματικής δράσης και αποτελεσματικού συντονισμού μεταξύ των Μερών.
3. **Κοινή Δράση**
   1. Ο Δήμος Λεβαδέων και ο ΔΟΜ, μέσω ειδικών ρυθμίσεων, αποφασίζουν να ενεργούν από κοινού για την υλοποίηση των έργων κοινού ενδιαφέροντος. Με ειδικές ρυθμίσεις θα καθορίζονται οι λεπτομέρειες συμμετοχής κάθε μέρους στα έργα αυτά.
   2. Τα Μέρη μπορούν, όποτε το κρίνουν σκόπιμο, να συστήσουν επιτροπές, ομάδες εργασίας ή/και άλλα τεχνικά ή συμβουλευτικά όργανα, υπό όρους και προϋποθέσεις που συμφωνούνται από κοινού σε κάθε περίπτωση, προκειμένου να γνωμοδοτούν επί θεμάτων κοινού ενδιαφέροντος.

4. **Τομείς Συνεργασίας**

Με την επιφύλαξη της συνεργασίας σε πρόσθετους τομείς, εντός των αντίστοιχων εντολών τους και με την επιφύλαξη της διαθεσιμότητας πόρων, τα μέρη συμφωνούν να εξετάσουν τους ακόλουθους τομείς αμοιβαίας συνεργασίας:

4.1 Ο Δήμος Λεβαδέων, με στόχο την ενίσχυση και προώθηση της ποιοτικής εκπαίδευσης για όλα τα παιδιά στις σχολικές μονάδες (ανεξαρτήτως χρώματος, φύλου, φυλής, καταγωγής, πολιτισμού, θρησκείας, αναπηρίας κ.λ.π), στο πλαίσιο της παρούσας Συμφωνίας:

α)Συναινεί ρητά και παραχωρεί τη χρήση των αύλειων χώρων των ακόλουθων σχολικών μονάδων της Λιβαδειάς, κατά την περίοδο ανακατασκευής και κατά τις ώρες και ημέρες που δεν λειτουργούν οι σχολικές μονάδες χωρίς κανενός είδους αντάλλαγμα, προς χρήση από τον ΔΟΜ, προκειμένου ο τελευταίος να προβεί σε όλες τις απαραίτητες εργασίες:

1. Στο 3ο Δημοτικό Σχολείο Λιβαδιάς, τμήμα αύλειου χώρου, έκτασης 373 τ.μ.
2. Στο 4ο Δημοτικό Σχολείο Λιβαδειάς, τμήμα αύλειου χώρου, έκτασης 351 τ.μ.
3. Στο 5ο Δημοτικό Σχολείο Λιβαδειάς, τμήμα αύλειου χώρου, έκτασης 172 τ.μ.
4. Στο 7ο Δημοτικό Σχολείο Λιβαδειάς, τμήμα αύλειου χώρου, έκτασης 454 τ.μ.
5. Στο 1ο Γυμνάσιο Λιβαδειάς, τμήμα αύλειου χώρου, έκτασης 200 τ.μ.

β) Συμφωνεί να παρέχει σε εξουσιοδοτημένο εκπρόσωπο του ΔΟΜ το κλειδί της κεντρικής εισόδου κάθε σχολικής μονάδας, προκειμένου να διασφαλιστεί η πρόσβαση του προσωπικού του και των σχετικών εξουσιοδοτημένων τρίτων μερών, κατά τη διάρκεια της παρούσας Συμφωνίας και αποκλειστικά για τους σκοπούς αυτού. Τα κλειδιά θα επιστραφούν μετά την ολοκλήρωση των εργασιών και επισκευών αυτών.

4.2 Ο ΔΟΜ, στο πλαίσιο της εντολής του και υπό την προϋπόθεση της διαθεσιμότητας των πόρων:

α) Αναλαμβάνει με αποκλειστική δαπάνη του την εκτέλεση εργασιών διαμόρφωσης στις επιλεγμένες σχολικές μονάδες. Ειδικότερα, οι εργασίες διαμόρφωσης περιλαμβάνουν καθαρισμό, επίστρωση, ασφαλτόστρωση και γραμμογράφηση των γηπέδων, όπως περαιτέρω περιγράφεται στο **Παράρτημα Α.**

β) Σύμφωνα με τους εσωτερικούς κανόνες και κανονισμούς του ΔΟΜ, δεσμεύεται να επιλέξει ανάδοχο και να συνάψει σύμβαση με αυτόν για την εκτέλεση των προαναφερθέντων έργων.

4.3 Για την παρακολούθηση, επίβλεψη και πιστοποίηση ολοκλήρωσης των εργασιών και την παραλαβή του αντικειμένου της Συμφωνίας – Συνεργασίας, αρμόδια είναι η Διεύθυνση Τεχνικών Υπηρεσιών του Δήμου Λεβαδέων.

4.4 Συμφωνείται από κοινού ότι ο ΔΟΜ δεν ευθύνεται, άμεσα ή έμμεσα, έναντι του Δήμου Λεβαδέων ή τρίτου μέρους, για τυχόν αδυναμία έναρξης ή ολοκλήρωσης των εργασιών ανακαίνισης λόγω μη έκδοσης ή ανάκλησης της απαιτούμενης άδειας, μη διαθεσιμότητας πόρων ή λόγω οποιασδήποτε άλλης αιτίας που δεν οφείλεται σε δική του υπαιτιότητα. Σε περίπτωση διακοπής των εργασιών για οποιονδήποτε από τους προαναφερθέντες λόγους, ο Δήμος Λεβαδέων αναλαμβάνει την υποχρέωση να παραλάβει τα παραδοτέα των εργασιών ανακαίνισης και εξοπλισμού, αν υπάρχουν, στην ίδια κατάσταση στην οποία βρέθηκαν τη χρονική στιγμή που επήλθε το γεγονός της διακοπής. Ο ΔΟΜ δεν παρέχει καμία εγγύηση για την ποιότητα των τελικών έργων ή την καταλληλότητά τους για οποιονδήποτε σκοπό, προτίθεται ωστόσο να παραχωρήσει τυχόν δικαιώματα εγγύησης που ο ΔΟΜ δικαιούται, δυνάμει των Συμφωνιών του με τους σχετικούς Αναδόχους, κατόπιν αιτήματος, σε περίπτωση ελαττωμάτων που αποκαλύπτονται εντός της περιόδου εγγύησης που συμφωνήθηκε από τον ΔΟΜ.

4.5 Η παρούσα Συμφωνία καθορίζει τις παραμέτρους της συνεργασίας μεταξύ των Μερών και δεν δημιουργεί από μόνο του κανένα οικονομικό δικαίωμα ή υποχρέωση.

1. **Συνεργασία Μεταξύ Των Μερών**

Ο Δήμαρχος Λεβαδέων και ο Αρχηγός της Αποστολής του ΔΟΜ λαμβάνουν τα κατάλληλα μέτρα για την εξασφάλιση αποτελεσματικής συνεργασίας και διασύνδεσης μεταξύ των Μερών. Αυτό περιλαμβάνει στενή συνεργασία στο πεδίο, ιδίως σε τοποθεσίες όπου εκπροσωπούνται και τα δύο Μέρη.

1. **Υλοποίηση της Συμφωνίας**

Ο Δήμαρχος Λεβαδέων και το Γραφείο του ΔΟΜ στην Ελλάδα συμφωνούν να προβαίνουν σε τακτικές διαβουλεύσεις σχετικά με τα θέματα που σχετίζονται με την παρούσα Συμφωνία.

1. **Συμπληρωματικές Ρυθμίσεις**

Τα Μέρη μπορούν να προβαίνουν σε τέτοιες συμπληρωματικές ρυθμίσεις με σκοπό τη συνεργασία και τον συντονισμό, όπως κρίνεται σκόπιμο.

1. **Εμπιστευτικότητα**

Όλες οι πληροφορίες, συμπεριλαμβανομένων των προσωπικών πληροφοριών που περιέχονται στην κατοχή ή στη γνώση των Μερών σε σχέση με την παρούσα Συμφωνία, πρέπει να αντιμετωπίζονται ως αυστηρά εμπιστευτικές. Δεν πρέπει να κοινοποιούνται προσωπικά στοιχεία σε τρίτους χωρίς την προηγούμενη γραπτή έγκριση του ενδιαφερόμενου προσώπου. Οι Αρχές Προστασίας Δεδομένων του ΔΟΜ θα ισχύουν σε περίπτωση που τα Μέρη συλλέγουν, λαμβάνουν, χρησιμοποιούν, μεταφέρουν ή αποθηκεύουν οποιαδήποτε προσωπικά δεδομένα κατά την εκτέλεση έργων που υλοποιούνται από κοινού από το Δήμο Λεβαδέων και τον ΔΟΜ. Οι υποχρεώσεις που απορρέουν από το παρόν Άρθρο ισχύουν μετά τη λήξη ή καταγγελία της παρούσας Συμφωνίας.

1. **Πνευματική Ιδιοκτησία**

Όλα τα δικαιώματα πνευματικής ιδιοκτησίας και άλλα δικαιώματα ιδιοκτησίας, συμπεριλαμβανομένων, ενδεικτικά, των διπλωμάτων ευρεσιτεχνίας, των δικαιωμάτων δημιουργού, των εμπορικών σημάτων και της κατοχής δεδομένων που προκύπτουν από τις εν λόγω δραστηριότητες περιέρχονται στον ΔΟΜ, συμπεριλαμβανομένων, χωρίς περιορισμό, των δικαιωμάτων χρήσης, αναπαραγωγής, προσαρμογής, δημοσίευσης και διανομής οποιουδήποτε στοιχείου ή μέρους αυτού.

1. **Καθεστώς του ΔΟΜ**

Τίποτα στην παρούσα Συμφωνία ή σε σχέση με αυτό δεν θεωρείται ως παραίτηση, ρητή ή σιωπηρή, των προνομίων και ασυλιών που απολαμβάνει ο ΔΟΜ ως διακυβερνητικός οργανισμός.

1. **Επίλυση Διαφορών** 
   1. Κάθε διαφορά, αμφισβήτηση ή αξίωση που απορρέει από ή σε σχέση με την παρούσα συμφωνία ή η παράβαση, η καταγγελία ή ακυρότητά του, διευθετείται φιλικά με διαπραγματεύσεις μεταξύ των Μερών.
   2. Σε περίπτωση που η συνδιαλλαγή είναι ανεπιτυχής, οποιοδήποτε από τα Μέρη μπορεί να υποβάλει τη διαφορά, τη διένεξη ή την καταγγελία σε διαιτησία το αργότερο εντός 3 (τριών) μηνών από την ημερομηνία λήξης της διαδικασίας συνδιαλλαγής σύμφωνα με το άρθρο 15 των Κανόνων Συνδιαλλαγής UNCITRAL. Η διαιτησία θα διεξαχθεί σύμφωνα με τους κανόνες διαιτησίας UNCITRAL του 2010, όπως εγκρίθηκαν το 2013. Ο αριθμός των διαιτητών είναι ένας και η γλώσσα της διαιτητικής διαδικασίας είναι η αγγλική, εκτός εάν συμφωνηθεί διαφορετικά εγγράφως από τα Μέρη. Το διαιτητικό δικαστήριο δεν έχει εξουσία να επιβάλλει αποζημιώσεις ποινικού χαρακτήρα. Η διαιτητική απόφαση θα είναι οριστική και δεσμευτική.
   3. Η παρούσα Συμφωνία καθώς και η ανωτέρω διαιτησία διέπονται από διεθνώς αποδεκτές γενικές αρχές δικαίου και από τους όρους της παρούσας Συμφωνίας, αποκλειομένου οποιουδήποτε ενιαίου εθνικού νομικού συστήματος το οποίο θα παρέπεμπε τη Συμφωνία στους νόμους οποιασδήποτε συγκεκριμένης δικαιοδοσίας. Οι διεθνώς αποδεκτές γενικές αρχές του δικαίου θεωρούνται ότι περιλαμβάνουν τις αρχές UNIDROIT για τις διεθνείς εμπορικές συμβάσεις. Η επίλυση των διαφορών επιδιώκεται εμπιστευτικά και από τα δύο μέρη. Το παρόν άρθρο εξακολουθεί να ισχύει μετά τη λήξη ή την καταγγελία του παρόντος Μνημονίου.
2. **Έναρξη Ισχύος, Τροποποιήσεις και Διάρκεια**
   1. Η παρούσα Συμφωνία τίθεται σε ισχύ από την 1η Νοεμβρίου 2020 και παραμένει σε ισχύ μέχρι την 31 Δεκεμβρίου 2020. Με την έναρξη ισχύος του, τα Μέρη θα το δημοσιοποιήσουν στο προσωπικό του τομέα και της έδρας τους.
   2. Η παρούσα Συμφωνία μπορεί να τροποποιηθεί με αμοιβαία συναίνεση των Μερών. Η προτεινόμενη τροποποίηση θα πρέπει να υποβληθεί γραπτώς στο άλλο Μέρος και να τεθεί σε ισχύ μετά την έγγραφη αποδοχή των Μερών.
   3. Οποιοδήποτε από τα μέρη μπορεί να καταγγείλει το παρόν Μνημόνιο με γραπτή προειδοποίηση ενός (1) μήνα στο άλλο μέρος.

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι εκπρόσωποι του Δήμου Λεβαδέων και του Διεθνούς Οργανισμού Μετανάστευσης υπογράφουν την παρούσα Συμφωνία.

Η παρούσα Συμφωνία υπογράφεται σε δύο αντίτυπα στην αγγλική και στην ελληνική γλώσσα, στις ημερομηνίες και στους τόπους που αναφέρονται κατωτέρω. Σε περίπτωση ασυμφωνίας μεταξύ των γλωσσικών εκδοχών, υπερισχύει η αγγλική εκδοχή

|  |  |
| --- | --- |
| Στο όνομα και για λογαριασμό  Του Διεθνούς Οργανισμού Μετανάστευσης | Στο όνομα και για λογαριασμό του  Του Δήμου Λεβαδέων |
| Υπογραφή | Υπογραφή |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gianluca ROCCO  Αρχηγός Αποστολής  Ημερομηνία  Τόπος | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ιωάννης Δ. Ταγκαλέγκας  Δήμαρχος Λεβαδέων  Ημερομηνία  Τόπος Λιβαδειά |

**Β)** Εξουσιοδοτεί τον Δήμαρχο Λεβαδέων κ. Ιωάννη Δ. Ταγκαλέγκα για την υπογραφή της παραπάνω Συμφωνίας Συνεργασίας .

**Η απόφαση πήρε τον αριθμό 188**

**Ο Πρόεδρος του Δ.Σ.**

**Μητάς Αλέξανδρος**

|  |  |  |
| --- | --- | --- |
|  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ | Λιβαδειά αυθημερόν |
| 3 | Δήμου Ιωάννης | Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα |  |
| 7 | Καράβα Χρυσοβαλάντου Βασιλική (Βάλια) |  |
| 8 | Μερτζάνης Κων/νος |  |
| 9 | Γιαννακόπουλος Βρασίδας |  |
| 10 | Σαγιάννης Μιχαήλ |  |
| 11 | Πούλου Γιώτα |  |
| 12 | Γαλανός Κων/νος |  |
| 13 | Τόλιας Δημήτριος |  |
| 14 | Καπλάνης Κων/νος |  |
| 15 | Τζουβάρας Νικόλαος |  |
| 16 | Καράλης Χρήστος |  |
| 17 | Κοτσικώνας Επαμεινώνδας |  |
| 18 | Αρκουμάνης πέτρος |  |
| 19 | Μπράλιος Νικόλαος |  |
| 20 | Τσιφής Δημήτριος |  |
| 21 | Καραμάνης Δημήτριος |  |

**ΠΑΡΑΡΤΗΜΑ Α**

**Τεχνική Εκθεση – Τεχνικές Προδιαγραφές των εργασιών διαμόρφωσης τιμημάτων αύλειων χώρων σχολείων σε γήπεδα πολλαπλών χρήσεων.**

**1. TEXNIKH MEΛΕΤΗ ΑΥΛΕΙΟΥ ΧΩΡΟΥ 7ου ΔΗΜΟΤΙΚΟΥ ΣΧΟΛΕΙΟΥ ΔΗΜΟΥ ΛΕΒΑΔΕΩΝ**

Η υπόψη μελέτη αφορά την εκτέλεση οικοδομικών εργασιών , έκτασης 454μ2, για τη διαμόρφωση μέρους του αύλειου χώρου του 7ου δημοτικού σχολείου του Δήμου Λεβαδέων, σε γήπεδο πολλαπλών χρήσεων.

Η υπάρχουσα κατάσταση του είναι άσφαλτος

Οι εργασίες που θα εκτελεστούν για τη διαμόρφωση του χώρου είναι οι κάτωθι αναλυτικά:

Α. ΤΕΧΝΙΚΗ ΜΕΛΕΤΗ ΓΙΑ ΔΑΠΕΔΟ ΠΟΛΛΑΠΛΩΝ ΧΡΗΣΕΩΝ

ΕΠΙΣΤΡΩΣΗ ΜΕ ΕΛΑΣΤΙΚΟΣΥΝΘΕΤΙΚΟ ΤΑΠΗΤΑ 1,6-2,5ΧΙΛ ΧΡΩΜΑΤΟΣ ΚΕΡΑΜΥΔΙ ΚΑΙ ΠΡΑΣΙΝΟ

Οι εργασίες κατασκευής είναι οι εξής:

1. Καθαρισμός της επιφάνειας υποδοχής

2. Η επίστρωση μείγματος ασφαλτικού γαλακτώματος και χαλαζιακής άμμου (κοκκομετρίας 0,2-0,4) μαύρου χρώματος

3. Διπλή στρώση από μείγμα συνθετικών ρητινών , χαλαζιακής άμμου προκειμένου να επιτύχουμε την αντιολισθητική υφή (κοκκομετρίας χαλαζιακής άμμου 0,25mm – 1,00mm) και ειδικής κόλλας. Το μείγμα έχει την μορφή πυκνόρρευστής αλοιφής και θα χρησιμοποιηθεί προκειμένου να γίνουν οι 2 επικαλύψεις. Απλώνεται χειρωνακτικά στην επιφάνεια του γηπέδου με ρακλέτα , παράλληλα και κατακόρυφα με κατανάλωση περίπου 500 gr /m2

4. Στρώση από μείγμα χρωματιστών συνθετικών ρητινών ,χαλαζιακής άμμου (κοκκομετρίας χαλαζιακής άμμου 0,1-0,2mm) και πόσιμου νερού. Η επίστρωση γίνεται χειρωνακτικά με ρακλέτα με κατανάλωση τουλάχιστον 400gr/m2 . Πριν κάθε από επικάλυψη πρέπει να βεβαιωθούμε ότι η προηγούμενη επιφάνεια είναι ξερή , καθαρή χωρίς ξένα υλικά.

5.Η γραμμογράφηση των γηπέδων η οποία γίνεται με λευκές με χρώματα ανθεκτικά στην χρήση υπεριώδη ακτινοβολία , παρόμοια με τα χρώματα της επικάλυψης.

6.Τα χρώματα που θα τοποθετηθούν πρέπει να διαθέτουν πιστοποιήσεις ITF (INTERNATIONAL TENNIS FEDERATION).

**2. TEXNIKH MEΛΕΤΗ ΑΥΛΕΙΟΥ ΧΩΡΟΥ 3ου ΔΗΜΟΤΙΚΟΥ ΣΧΟΛΕΙΟΥ ΔΗΜΟΥ ΛΕΒΑΔΕΩΝ**

Η υπόψη μελέτη αφορά την εκτέλεση οικοδομικών εργασιών , έκτασης 373 μ2, για τη διαμόρφωση μέρους του αύλειου χώρου του 3ου δημοτικού σχολείου του Δήμου Λεβαδέων, σε γήπεδο πολλαπλών χρήσεων.

Η υπάρχουσα κατάσταση του είναι άσφαλτος 119 μ2 και πλακάκι πεζοδρομίου 254μ2.

Οι εργασίες που θα εκτελεστούν για τη διαμόρφωση του χώρου είναι οι κάτωθι αναλυτικά:

Α. ΤΕΧΝΙΚΗ ΜΕΛΕΤΗ ΓΙΑ ΔΑΠΕΔΟ ΠΑΝΩ ΣΕ ΑΣΦΑΛΤΟ

Οι εργασίες κατασκευής είναι οι εξής που θα πραγματοποιηθούν:

1. Καθαρισμός της επιφάνειας υποδοχής

2. Η επίστρωση μείγματος ασφαλτικού γαλακτώματος και χαλαζιακής άμμου (κοκκομετρίας 0,2-0,4) μαύρου χρώματος

3. Διπλή στρώση από μείγμα συνθετικών ρητινών , χαλαζιακής άμμου προκειμένου να επιτύχουμε την αντιολισθητική υφή (κοκκομετρίας χαλαζιακής άμμου 0,25mm – 1,00mm) και ειδικής κόλλας. Το μείγμα έχει την μορφή πυκνόρρευστής αλοιφής και θα χρησιμοποιηθεί προκειμένου να γίνουν οι 2 επικαλύψεις. Απλώνεται χειρωνακτικά στην επιφάνεια του γηπέδου με ρακλέτα , παράλληλα και κατακόρυφα με κατανάλωση περίπου 500.gr/m2

4. Στρώση από μείγμα χρωματιστών συνθετικών ρητινών ,χαλαζιακής άμμου (κοκκομετρίας χαλαζιακής άμμου 0,1-0,2mm) και πόσιμου νερού. Η επίστρωση γίνεται χειρωνακτικά με ρακλέτα με κατανάλωση τουλάχιστον 400gr/m2 . Πριν κάθε από επικάλυψη πρέπει να βεβαιωθούμε ότι η προηγούμενη επιφάνεια είναι ξερή , καθαρή χωρίς ξένα υλικά.

5.Η γραμμογράφηση των γηπέδων η οποία γίνεται με λευκές με χρώματα ανθεκτικά στην χρήση υπεριώδη ακτινοβολία , παρόμοια με τα χρώματα της επικάλυψης.

6.Τα χρώματα που θα τοποθετηθούν πρέπει να διαθέτουν πιστοποιήσεις ITF (INTERNATIONAL TENNIS FEDERATION)

Β. ΤΕΧΝΙΚΗ ΜΕΛΕΤΗ ΓΙΑ ΔΑΠΕΔΟ ΠΑΝΩ ΣΕ ΠΛΑΚΑΚΙ ΠΕΖΟΔΡΟΜΙΟΥ:

ΕΠΙΣΤΡΩΣΗ ΜΕ ΠΟΛΥΟΥΡΕΘΑΝΙΚΗ ΒΑΦΗ 1,6-2,5ΧΙΛ. ΧΡΩΜΑΤΟΣ ΚΕΡΑΜΥΔΙ ΚΑΙ ΠΡΑΣΙΝΟ.

Οι εργασίες κατασκευής είναι οι εξής που θα πραγματοποιηθούν:

1. Επιμελής καθαρισμός της επιφάνειας υποδοχής με νερό και φυσερά μηχανήματα.

2. Αστάρωμα της επιφάνειας χειρωνακτικά με κατανάλωση τουλάχιστον 300gr/m2.

3. Στρώση της επιφάνειας με μείγμα ελαστική πολυουρεθανική βαφής. Η επίστρωση γίνεται χειρωνακτικά με ρακλέτα με κατανάλωση 1kg/m2.

4.Η γραμμογράφηση των γηπέδων η οποία γίνεται με λευκές με χρώματα ανθεκτικά στην χρήση υπεριώδη ακτινοβολία , παρόμοια με τα χρώματα της επικάλυψης.

**3. TEXNIKH MEΛΕΤΗ ΑΥΛΕΙΟΥ ΧΩΡΟΥ 4ου ΔΗΜΟΤΙΚΟΥ ΣΧΟΛΕΙΟΥ ΔΗΜΟΥ ΛΕΒΑΔΕΩΝ**

Η υπόψη μελέτη αφορά την εκτέλεση οικοδομικών εργασιών , έκτασης 351μ2, για τη διαμόρφωση μέρους του αύλειου χώρου του 4ου δημοτικού σχολείου του Δήμου Λεβαδέων, σε γήπεδο πολλαπλών χρήσεων.

Η υπάρχουσα κατάσταση του είναι πλακάκι πεζοδρομίου.

Οι εργασίες που θα εκτελεστούν για τη διαμόρφωση του χώρου είναι οι κάτωθι αναλυτικά:

Α. ΤΕΧΝΙΚΗ ΜΕΛΕΤΗ ΓΙΑ ΠΡΟΑΥΛΙΟ ΧΩΡΟ ΠΟΛΛΑΠΛΩΝ ΧΡΗΣΕΩΝ:

ΕΠΙΣΤΡΩΣΗ ΜΕ ΠΟΛΥΟΥΡΕΘΑΝΙΚΗ ΒΑΦΗ 1,6-2,5ΧΙΛ. ΧΡΩΜΑΤΟΣ ΚΕΡΑΜΥΔΙ ΚΑΙ ΠΡΑΣΙΝΟ.

Οι εργασίες κατασκευής είναι οι εξής που θα πραγματοποιηθούν:

1. Επιμελής καθαρισμός της επιφάνειας υποδοχής με νερό και φυσερά μηχανήματα.

2. Αστάρωμα της επιφάνειας χειρωνακτικά με κατανάλωση τουλάχιστον 300gr/m2.

3. Στρώση της επιφάνειας με μείγμα ελαστική πολυουρεθανική βαφής. Η επίστρωση γίνεται χειρωνακτικά με ρακλέτα με κατανάλωση 1kg/m2.

4.Η γραμμογράφηση των χώρων η οποία γίνεται με λευκές με χρώματα ανθεκτικά στην χρήση υπεριώδη ακτινοβολία , παρόμοια με τα χρώματα της επικάλυψης

**4. TEXNIKH MEΛΕΤΗ ΑΥΛΕΙΟΥ ΧΩΡΟΥ 5ου ΔΗΜΟΤΙΚΟΥ ΣΧΟΛΕΙΟΥ ΔΗΜΟΥ ΛΕΒΑΔΕΩΝ**

Η υπόψη μελέτη αφορά την εκτέλεση οικοδομικών εργασιών , έκτασης 172μ2, για τη διαμόρφωση μέρους του αύλειου χώρου του 5ου δημοτικού σχολείου του Δήμου Λεβαδέων, σε γήπεδο πολλαπλών χρήσεων.

Η υπάρχουσα κατάσταση του είναι πλακάκι πεζοδρομίου.

Οι εργασίες που θα εκτελεστούν για τη διαμόρφωση του χώρου είναι οι κάτωθι αναλυτικά:

Α. ΤΕΧΝΙΚΗ ΜΕΛΕΤΗ ΓΙΑ ΠΡΟΑΥΛΙΟ ΧΩΡΟ ΠΟΛΛΑΠΛΩΝ ΧΡΗΣΕΩΝ

ΕΠΙΣΤΡΩΣΗ ΜΕ ΠΟΛΥΟΥΡΕΘΑΝΙΚΗ ΒΑΦΗ 1,6-2,5ΧΙΛ. ΧΡΩΜΑΤΟΣ ΚΕΡΑΜΥΔΙ ΚΑΙ ΠΡΑΣΙΝΟ

Οι εργασίες κατασκευής είναι οι εξής που θα πραγματοποιηθούν:

1. Επιμελής καθαρισμός της επιφάνειας υποδοχής με νερό και φυσερά μηχανήματα.

2. Αστάρωμα της επιφάνειας χειρωνακτικά με κατανάλωση τουλάχιστον 300gr/m2.

3. Στρώση της επιφάνειας με μείγμα ελαστική πολυουρεθανική βαφής. Η επίστρωση γίνεται χειρωνακτικά με ρακλέτα με κατανάλωση 1kg/m2.

4.Η γραμμογράφηση των χώρων η οποία γίνεται με λευκές με χρώματα ανθεκτικά στην χρήση υπεριώδη ακτινοβολία , παρόμοια με τα χρώματα της επικάλυψης.

**5. TEXNIKH MEΛΕΤΗ ΑΥΛΕΙΟΥ ΧΩΡΟΥ 1ου ΓΥΜΝΑΣΙΟΥ ΔΗΜΟΥ ΛΕΒΑΔΕΩΝ**

Η υπόψη μελέτη αφορά την εκτέλεση οικοδομικών εργασιών , έκτασης 200μ2, για τη διαμόρφωση μέρους του αύλειου χώρου του **1ου** Γυμνασίου του Δήμου Λεβαδέων, σε γήπεδο πολλαπλών χρήσεων.

Η υπάρχουσα κατάσταση του είναι άσφαλτος.

Οι εργασίες που θα εκτελεστούν για τη διαμόρφωση του χώρου είναι οι κάτωθι αναλυτικά:

Α. ΤΕΧΝΙΚΗ ΜΕΛΕΤΗ ΓΙΑ ΠΡΟΑΥΛΙΟ ΧΩΡΟ ΠΟΛΛΑΠΛΩΝ ΧΡΗΣΕΩΝ

ΕΠΙΣΤΡΩΣΗ ΜΕ ΕΛΑΣΤΙΚΟΣΥΝΘΕΤΙΚΟ ΤΑΠΗΤΑ 1,6-2,5ΧΙΛ. ΧΡΩΜΑΤΟΣ ΚΕΡΑΜΥΔΙ ΚΑΙ ΠΡΑΣΙΝΟ

Οι εργασίες κατασκευής είναι οι εξής:

1. Καθαρισμός της επιφάνειας υποδοχής

2. Η επίστρωση μείγματος ασφαλτικού γαλακτώματος και χαλαζιακής άμμου (κοκκομετρίας 0,2-0,4) μαύρου χρώματος

3. Διπλή στρώση από μείγμα συνθετικών ρητινών , χαλαζιακής άμμου προκειμένου να επιτύχουμε την αντιολισθητική υφή (κοκκομετρίας χαλαζιακής άμμου 0,25mm – 1,00mm) και ειδικής κόλλας. Το μείγμα έχει την μορφή πυκνόρρευστής αλοιφής και θα χρησιμοποιηθεί προκειμένου να γίνουν οι 2 επικαλύψεις. Απλώνεται χειρωνακτικά στην επιφάνεια του γηπέδου με ρακλέτα , παράλληλα και κατακόρυφα με κατανάλωση περίπου 500/gr.

4. Στρώση από μείγμα χρωματιστών συνθετικών ρητινών ,χαλαζιακής άμμου (κοκκομετρίας χαλαζιακής άμμου 0,1-0,2mm) και πόσιμου νερού. Η επίστρωση γίνεται χειρωνακτικά με ρακλέτα με κατανάλωση τουλάχιστον 400gr/m2 . Πριν κάθε από επικάλυψη πρέπει να βεβαιωθούμε ότι η προηγούμενη επιφάνεια είναι ξερή , καθαρή χωρίς ξένα υλικά.

5.Η γραμμογράφηση των γηπέδων η οποία γίνεται με λευκές με χρώματα ανθεκτικά στην χρήση υπεριώδη ακτινοβολία , παρόμοια με τα χρώματα της επικάλυψης.

6.Τα χρώματα που θα τοποθετηθούν πρέπει να διαθέτουν πιστοποιήσεις ITF (INTERNATIONAL TENNIS FEDERATION)